সব ক’টা জানালা খুলে দাও না

‘সব ক’টা জানালা খুলে দাও না’ ১৯৮২ সালে প্রকাশিত বাংলা ভাষায় রচিত একটি দেশাত্মবোধক সঙ্গীত। স্বাধীনতা দিবসের জন্য বাংলাদেশ টেলিভিশনের নির্মিত বিশেষ অনুষ্ঠানের জন্য প্রস্তুতকৃত এই সঙ্গীত বা গানের গীতিকার নজরুল ইসলাম বাবু। আহমেদ ইমতিয়াজ বুলবুলের সুর ও সঙ্গীত পরিচালনায় এই গানে কণ্ঠ দেন সাবিনা ইয়াসমিন। ঐ বিশেষ সঙ্গীতানুষ্ঠানে ‘সব ক’টা জানালা খুলে দাও না’ ছাড়াও সাবিনা ইয়াসমিনের কণ্ঠে ইমতিয়াজ আহমেদ বুলবুলের লেখা ও সুর করা ‘সুন্দর সুবর্ণ তারুণ্য লাবণ্য’, ‘বাংলাদেশ আমার বাংলাদেশ’, ‘এই দেশ আমার সুন্দরী রাজকন্যা’ ও ‘আয় আয় আয় রে মা আয় আমার কোলে’ গানগুলিও প্রচারিত হয়েছিল। মুক্তিযোদ্ধাদের বিদেহী আত্মার প্রতি সম্মান জানানোর উদ্দেশ্যে গানটি লেখা হয়েছিল। এই গানের গীতিকার ও সুরকার দুইজনই মুক্তিযোদ্ধা ছিলেন এবং যৌথ উদ্যোগে সংগীত প্রযোজনা করতেন। সুরকার আহমেদ ইমতিয়াজ বুলবুল তার সহযোদ্ধাদের শহীদ হওয়া ও বাংলাদেশের স্বাধীনতা পরবর্তী সময়ে এক এক করে মৃত্যুবরণ করায় মানসিক ভাবে ব্যথিত ও উদভ্রান্ত ছিলেন। তিনি তার প্রয়াত সহযোদ্ধাদের স্মরণে দেশাত্মবোধক গান করতে আগ্রহী হন। তার আগ্রহে ও উপস্থাপিত ধারণা অনুযায়ী গীতিকার নজরুল ইসলাম বাবু এই গীতি রচনা করেছিলেন। নজরুল ইসলাম বাবু প্রথমত এইগানের প্রথম পঙ্‌ক্তি লিখেছিলেন- ‘সব ক’টা দরজা খুলে দাওনা’। সুরারোপের সময় ইমতিয়াজ আহমেদ বুলবুলের পরামর্শে ‘দরজা’ শব্দটি ‘জানালা’ দিয়ে প্রতিস্থাপিত করা হয়েছিল। কাকরাইলের ইপসা রেকর্ডিং স্টুডিওতে শব্দ প্রকৌশলী শাফায়াত খৈয়মের তত্ত্বাবধানে এই গানের সঙ্গীত ধারণ করা হয়েছিল। এই গানের সঙ্গীত আয়োজনে বাংলাদেশের বেশ কয়েকজন স্বনামধন্য সঙ্গীত ব্যক্তিত্বের নাম জড়িত রয়েছে। লিড গিটার বাজিয়েছিলেন টিপু ও প্রয়াত শেখ ইশতিয়াক। দেবু ভট্টাচার্য তবলা বাজিয়েছিলেন। পারকাশনে ছিলেন ইমতিয়াজ। মাইলস ব্যান্ডের সদস্য মানাম আহমেদ ভায়াব্রোফোন বাজিয়েছিলেন। আহমেদ ইমতিয়াজ বুলবুল নিজে বেজ গিটার ও কী-বোর্ড বাজিয়েছিলেন। কণ্ঠদানের সময় সাবিনা ইয়াসমিন আবেগতাড়িত হয়েছিলেন। ১৯৮২ সালের ২৬ মার্চ বাংলাদেশের স্বাধীনতা দিবসের জন্য আয়োজিত বিশেষ অনুষ্ঠানে এই গানটি প্রথম প্রচার করা হয়। সাবিনা ইয়াসমিন নিজ উদ্যোগে বাংলাদেশ টেলিভিশনের জন্য গাওয়া দেশাত্মবোধক গান গুলি সংরক্ষণ ও পুনরুৎপাদন করেন এবং সাউন্ডটেক-এর ব্যানারে ‘সব ক’টা জানালা খুলে দাও না’ শিরোনামীয় এ্যালবামে এই গান প্রকাশ করেন। ৩ মে, ২০১৬ তারিখে সাউন্ডটেক তাদের আনুষ্ঠানিক ইউটিউব চ্যানেলে এই অ্যালবামটি অবমুক্ত করে। গানটি বাংলাদেশ টেলিভিশনের প্রযোজনায় নির্মিত ১৯৫২-১৯৭১ সালে ঘটে যাওয়া জাতীয় ঘটনাবলির উপর মামুনুর রশীদ রচিত ‘খোলা দুয়ার’ নাটকে শেষ দৃশ্যে নেপথ্য সঙ্গীত হিসেবে ব্যবহার হয়। নাটকে ব্যবহারের পর এই গানের জনপ্রিয়তা বাড়তে থাকে। গানটি বাংলাদেশের টেলিভিশনের বাংলা ও ইংরেজি সংবাদ শুরু হওয়ার আগে ইনসিগনিয়া হিসেবে দীর্ঘ ৮-৯ বছর ব্যবহার হয়েছে। জনপ্রিয়তার নিরিখে গানটি বাংলাদেশের স্বাধীনতা ও বিজয় দিবসের অনুষ্ঠানে বহুবার বাজানো ও পরিবেশিত হয়েছে। এছাড়া সংগীত বিষয়ক বাস্তবনির্ভর টেলিভিশন অনুষ্ঠানে এই গান পরিবেশন হয়েছে। জন্ম আমার ধন্য হলো মা গো সেই রেললাইনের ধারে মেঠোপথটার পারে দাঁড়িয়ে প্রবেশদ্বার:  বাংলাদেশের স্বাধীনতা যুদ্ধ "সব ক'টা জানালা খুলে দাও না"। Bhorer Kagoj। ২০১৯-০১-২৬। Archived from the original on ২০১৯-০২-০৩। সংগ্রহের তারিখ ২০১৯-১০-০২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "'সব ক'টা জানালার' সুর কাঁদিয়েছিল সাবিনাকে"। bangla.bdnews24.com। ২০১৯-১০-০২ তারিখে মূল থেকে আর্কাইভ করা। সংগ্রহের তারিখ ২০১৯-১০-০২।  "দেশাত্মবোধক গানের জুটি"। Kalerkantho। ২০১৬-১২-১৫। সংগ্রহের তারিখ ২০১৯-১০-১৫।  "সব ক'টা জানালা"। সমকাল। ২০২০-০৭-১২ তারিখে মূল থেকে আর্কাইভ করা। সংগ্রহের তারিখ ২০১৯-১০-০২।  "গীতিকবি নজরুল ইসলাম বাবুকে নিয়ে স্মারকগ্রন্থ"। bangla.bdnews24.com। ২০১৯-১০-০২ তারিখে মূল থেকে আর্কাইভ করা। সংগ্রহের তারিখ ২০১৯-১০-০২।  "টানা আট বছর আমি শুধু দেশের গান করেছি: আহমেদ ইমতিয়াজ বুলবুল"। প্রথম আলো। সংগ্রহের তারিখ ২০১৯-১০-১৫।  "জন্ম আমার ধন্য হলো মা গো"। archive.prothom-alo.com। ২০১৯-১০-০৬ তারিখে মূল থেকে আর্কাইভ করা। সংগ্রহের তারিখ ২০১৯-১০-০৬।  "আমাদের গানের পাখি"। সমকাল। ২০১৪-০৫-২৮। ২০২০-০৭-১৫ তারিখে মূল থেকে আর্কাইভ করা। সংগ্রহের তারিখ ২০১৯-১০-০৬।  "Sob Kota Janala Khule Daona - Sabina Yasmin Songs - Full Audio Album"।